Vaani Pushpa 142 Views Dream , ROHITH SHARMA , SEHWAG
Rohit sharma
విశాఖ: దక్షిణాఫ్రికాతో తొలి టెస్టుకు ముందు జరిగిన ప్రాక్టీస్‌ మ్యాచ్‌లో రోహిత్‌ శర్మ ఓపెనర్‌గా దిగి డకౌట్‌గా పెవిలియన్‌ చేరిన సందర్భంలో టీమిండియా కెప్టెన్‌ విరాట్‌ కోహ్లీ మద్ధతుగా నిలిచాడు. రోహిత్‌కు ఓపెనర్‌గా సక్సెక్‌ కావడానికి సమయం పడుతుందని, అతను వీరేంద్ర సెహ్వాగ్‌ తరహా బ్యాట్స్‌మెన్‌ అంటూ కొనియాడాడు. ఇది రోహిత్‌కు మంచి బలాన్ని ఇచ్చినట్లు సఫారీలతో తొలి టెస్టు రెండు ఇన్నింగ్స్‌ల్లో సెంచరీలతో మెరిశాడు. ఫలితంగా ఓపెనర్‌గా దిగిన తొలి టెస్టులోనే వరుస సెంచరీలు సాధించి ఏకైక బ్యాట్స్‌మెన్‌గా రోహిత్‌ నిలిచాడు. కాగా, రోహిత్‌ ప్రదర్శనపై సెహ్వాగ్‌ తాజాగా స్పందించాడు. తన అధికారిక ట్విటర్‌ అకౌంట్‌లో రోహిత్‌ను కొనియాడుతూ సెహ్వాగ్‌ ట్వీట్‌ చేశాడు. ఇది రోహిత్‌కు అద్భుతమైన టెస్టు మ్యాచ్‌. టెస్టు క్రికెట్‌లో ఓపెనర్‌గా చేయాలన్న రోహిత్‌ కల నెరవేరింది. ఇక ముందు కూడా నీకు అంతా మంచి జరగాలి. ఇదొక భారత్‌ సాధించిన అతి గొప్ప విజయం. ఇందులో మయాంక్‌ అగర్వాల్‌, షమీ, అశ్విన్‌, పుజారాల ప్రాతినిథ్యం కూడా ఉందని సెహ్వాగ్‌ ట్వీట్‌ చేశాడు.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/